Държавен вестник, бр. 54, 2002 г., стр. 11

Б Р О Й  54
Д Ъ Р Ж А В Е Н   В Е С Т Н И К
С Т Р .  11
(2) Чужденецът, търсещ закрила, се наста-
нява в регистрационно-приемателен център или
на друго място за подслон за сметка на Дър-
жавната агенция за бежанците или на неправи-
телствена организация.
(3) Когато чужденецът, търсещ закрила,
разполага със средства, може да получи раз-
решение да отседне за своя сметка на избран
от него адрес, като не получава финансова и
материална помощ от Държавната агенция за
бежанците.
Чл. 73. (1) С чужденеца, търсещ закрила, се
провеждат интервюта, за които се съставят
протоколи. Протоколите, надлежно подписани
от чужденеца, търсещ закрила, и от преводача,
съответно от тълковника, се прилагат към лич-
ното дело.
(2) Жена, търсеща закрила, при заявено от
нея желание, се интервюира от интервюиращ
орган и/или преводач, съответно тълковник, от
същия пол.
Чл. 74. В срок до два месеца от започване на
производството по общия ред интервюиращият
орган изготвя становище, което заедно с лично-
то дело представя на председателя на Държав-
ната агенция за бежанците за решаване.
Чл. 75. (1) Председателят на Държавната аген-
ция за бежанците в срок до един месец от предс-
тавяне на личното дело взема решение, с което:
1. предоставя статут на бежанец;
2. отказва статут на бежанец;
3. предоставя хуманитарен статут;
4. отказва хуманитарен статут.
(2) Липсата на достатъчно данни за преслед-
ване се преценява в зависимост от конкретните
обстоятелства и не може да бъде самостоятелно
основание за отказ за предоставяне на статут.
(3) Председателят на Държавната агенция
за бежанците при недостатъчност на събрани-
те данни за конкретния случай може да продъл-
жава срока по чл. 74 до три месеца.
(4) При вземането на решението по ал. 1, т. 2
и 4 председателят на Държавната агенция за бе-
жанците преценява всички основания за отказ.
(5) В решението по ал. 1, т. 2 и 4 председате-
лят на Държавната агенция за бежанците се
произнася относно сигурността на държавата
за чужденеца, в която следва да бъде върнат.
Чл. 76. (1) Препис от решението на предсе-
дателя на Държавната агенция за бежанците се
връчва на чужденеца, търсещ закрила. Съдър-
жанието на решението, както правата и задъл-
женията, произтичащи от него, му се съобща-
ват на език, който владее.
(2) Връчването се удостоверява с подписи на
чужденеца, търсещ закрила, и на преводача, съ-
ответно тълковника. Отказът да подпише ре-
шението се удостоверява с подписите на двама
свидетели.
(3) Ако решението не бъде връчено лично в
14-дневен срок от издаването му, на чужденеца
се изпраща съобщение с обратна разписка.
(4) При неявяване в 7-дневен срок от получа-
ване на съобщението с обратната разписка ре-
шението се счита за връчено.
(5) Ако съобщението с обратната разписка
се върне в Държавната агенция за бежанците
поради невъзможност за връчване, решението
се счита за връчено.
Раздел IV
Спиране и прекратяване на производството за
предоставяне на статут. Производство за отне-
мане и прекратяване на предоставена закрила
Чл. 77. (1) По предложение на съответния
интервюиращ орган председателят на Държав-
ната агенция за бежанците спира производство-
то за предоставяне на статут на основание чл. 14.
(2) Спряното производство се възобновява,
когато чужденецът, търсещ закрила, предста-
ви доказателства, че е имал обективни пречки
за неявяване или несъдействие на длъжност-
ните лица.
Чл. 78. По предложение на съответния ин-
тервюиращ орган или по молба на чужденеца,
търсещ или получил закрила, председателят на
Държавната агенция за бежанците прекратява
производството за предоставяне на статут, прек-
ратява или отнема статут, когато са налице
условията, предвидени в този закон.
Чл. 79. Решенията по този раздел, с изклю-
чение на решението за спиране на производст-
вото, се връчват по реда на чл. 76.
Раздел V
Правила при временна закрила
Чл. 80. (1) При наличие на условията по чл. 11
председателят на Държавната агенция за бе-
жанците съгласувано с министъра на външни-
те работи и министъра на вътрешните работи
прави предложение до Министерския съвет за
постановяване на временна закрила.
(2) Предложението по ал. 1 трябва да съ-
държа:
1. посочване на групите чужденци, за които
ще се прилага временната закрила;
2. датата, от която влиза в сила временната
закрила, и нейния срок;
3. оценка на причините и предвижданията за
масово навлизане;
4. мерките, които следва да се предприемат.
Чл. 81. Актът за постановяване на времен-
ната закрила трябва да съдържа:
1. обстоятелствата по чл. 80, ал. 2;
2. начина на финансиране на временната
закрила;
3. организацията и функциите на временен
оперативен орган за прилагане на мерките по
временната закрила;
4. вида и реда за издаване на документи за
самоличност;
5. условията и реда за осигуряване на храна,
подслон, облекло, труд, медицинска помощ и
обслужване.